Folketing
2006-01-10

Jeg synes, det var vidt forskellige ting, hr. Frank Aaen kom ind på. Jeg synes, jeg hørte noget om hemmelige fængsler, og så hørte jeg noget om overflyvninger. Med hensyn til overflyvningerne er der jo ikke noget ulovligt i at transportere fanger. Det er jo faktisk ikke noget helt sjældent. Det har både Danmark og Sverige og mange andre lande haft glæde af, og vi får derved fanger tilbage til vores land. Det, der er problemet, og det, der er ulovligt, er, hvis man sender fanger tilbage til lande, hvor der anses at være stor fare for tortur. Det må man ikke, men det har Colin Powell jo ikke udtalt sig om. Han har udtalt sig om, at fangetransporter er kendt. Ja, det er kendt, og det er også kendt af hr. Frank Aaen, og det er ikke i sig selv ulovligt.